Source: https://www.onlinezakony.sk/33/326-2005-z-z-zakon-o-lesoch-v-zneni-ucinnom-k-1-1-2019-uniqueidOhwOuzC33qd2W4_6TwF4qJbGzHFqhOE7j_h6f8UobWmVdaLTRYHmJQ/
Timestamp: 2019-06-19 05:12:07+00:00

Document:
326/2005 Z.z., Zákon o lesoch, v znení účinnom k 1.9.2019 | Onlinezakony.sk - Zákony, judikatúra a literatúra 2019
326/2005 Z.z., Zákon o lesoch, v znení účinnom k 1.9.2019
mení § 6 ods. 3
dopĺňa § 60
mení , 113 novelizačných bodov
Dopĺňa § 5, § 6, § 7
mení a dopĺňa § 50
mení § 30
dopĺňa § 31 a poznámku pod čiarou
mení a dopĺňa 140 novelizačných bodov
153/2017 Z. z.
dopĺňa sa jeden novelizačný bod
mení § 16 a poznámku pod čiarou
158/2019 Z. z.
mení a dopĺňa 74 novelizačných bodov
mení § 4 a dopĺňa § 4a až § 4g
a) vymedzenie lesných pozemkov a ich ochranu,
b) vlastníctvo lesných pozemkov a využívanie lesov,
c) odborné hospodárenie v lesoch,
d) podporu trvalo udržateľného hospodárenia v lesoch z verejných zdrojov,1)
e) pôsobnosť orgánov štátnej správy lesného hospodárstva a štátny dozor v lesoch,
f) sankcie za porušenie povinností ustanovených týmto zákonom.
(2) Účelom tohto zákona je
a) zachovanie, zveľaďovanie a ochrana lesov ako zložky životného prostredia a prírodného bohatstva krajiny na plnenie ich nenahraditeľných funkcií,
b) zabezpečenie diferencovaného, odborného a trvalo udržateľného hospodárenia v lesoch,
c) zosúladenie záujmov spoločnosti a vlastníkov lesov,
d) vytvorenie ekonomických podmienok na trvalo udržateľné hospodárenie v lesoch,
e) vykonávanie osobitného predpisu1a) v oblasti zákonného pôvodu dreva vyťaženého na lesných pozemkoch.
a) lesom ekosystém, ktorý tvorí lesný pozemok s lesným porastom a faktormi jeho vzdušného prostredia, rastlinné druhy, živočíšne druhy a pôda s jej hydrologickým a vzdušným režimom,
b) lesným porastom súbor rastúcich stromovitých drevín, krovitých drevín alebo ich zmesí na lesných pozemkoch,
c) ekologickou stabilitou lesa schopnosť lesa odolávať alebo sa vyrovnať s vonkajšími, ale aj s vnútornými vplyvmi bez trvalého narušenia funkčnej štruktúry lesa,
d) biologickou diverzitou rozmanitosť lesných ekosystémov a rôznorodosť v rámci rastlinných a živočíšnych druhov a medzi druhmi,
e) funkciami lesov úžitky, účinky a vplyvy, ktoré poskytujú lesy ako zložka prírodného prostredia a objekt hospodárskeho využívania; členia sa na mimoprodukčné funkcie a na produkčné funkcie,
f) mimoprodukčnými funkciami lesov ekologické funkcie, ktorými sú pôdoochranná, vodohospodárska a klimatická funkcia a spoločenské funkcie, ktorými sú najmä zdravotná, kultúrna, výchovná, rekreačná, prírodoochranná a vodoochranná funkcia,
g) produkčnými funkciami lesov funkcie, ktorých výsledkom sú úžitky z lesov spravidla materiálovej povahy,
h) hospodárením v lesoch odborná činnosť zameraná na pestovanie lesa, ochranu lesa a ostatné činnosti potrebné na zabezpečenie funkcií lesov,
i) trvalo udržateľným hospodárením v lesoch hospodárenie v lesoch takým spôsobom a v takom rozsahu, aby sa zachovala ich biologická diverzita, odolnosť, produkčná a obnovná schopnosť, životnosť a schopnosť plniť funkcie lesov,
j) diferencovaným hospodárením v lesoch cieľavedomý systém hospodárenia v lesoch, pri ktorom sa zohľadňujú rozmanité prírodné, porastové, hospodárske, ekonomické a spoločenské podmienky a požiadavky uplatnené pri vyhotovení a realizácii programu starostlivosti o lesy (§ 40),
k) bežným hospodárením v lesoch taký spôsob vykonávania obnovy lesa, výchovy lesa, ťažby, prepravy dreva, sprístupňovania lesa, lesníckotechnických meliorácií, zahrádzania bystrín a ochrany lesa, ktorý pri dodržaní ustanovení tohto zákona umožňuje v súlade s princípmi trvalo udržateľného hospodárenia racionálne využívanie všetkých jeho funkcií;…

References: § 6
 § 60
 § 5
 § 6
 § 7
 § 50
 § 30
 § 31
 § 16
 § 4
 § 4
 § 4